Държавен вестник, бр. 93, 2009 г., стр. 75

БРОЙ  93	
Д Ъ Р Ж А В Е Н  В Е С Т Н И К 	
СТР.  75  
3. формиране на комплексна словесна оценка 
от атестирането въз основа на сумарния брой 
от точки по всеки от отделните критерии за 
атестиране.
Цифрова оценка на критериите за атестиране 
по точкова система
Чл. 82. (1) Оценката на отделните критерии 
с конкретен брой точки представлява цифров 
израз на обобщените констатации относно из­
пълнението на предвидените показатели. 
(2) Конкретните положителни или отрица­
телни констатации по показателите за атес­
тиране обуславят съответно увеличаване или 
намаляване на броя на точките в оценката на 
всеки от критериите.
Оценяване на общите критерии за атестиране 
с брой точки
Чл. 83. Общите критерии за атестиране се 
оценяват по точковата система, както следва:
1. брой, вид, сложност и тежест на преписките 
и делата – от 0 до 15 точки общо, от които:
а) по компонентите „брой и вид на препи­
ските и делата“ – от 0 до 5 точки;
б ) по компонентите „сложност и тежест 
на преписките и делата“ – от 0 до 10 точки;
2. спазване на сроковете – от 0 до 10 точки; 
3. брой потвърдени и отменени актове и 
основанията за това – от 0 до 15 точки; 
4. разбираемо и обосновано мотивиране на 
актовете – от 0 до 15 точки; 
5. резултати от проверките на Инспектората 
към Висшия съдебен съвет – от 0 до 5 точки, 
като:
а) при обективно констатирани положителни 
резултати в дейността на атестирания – към 
общия сбор от оценките на критериите по 
т. 1 – 4 на тази разпоредба се прибавя съот­
ветният брой точки от предвидения диапазон, 
определен според относителното значение на 
конкретните положителни резултати; 
б) при обективно констатирани негативни 
резултати в дейността на атестирания – от 
общия сбор от оценките на критериите по 
т. 1 – 4 от тази разпоредба се изважда съот­
ветният брой точки от предвидения диапазон, 
определен според относителното значение на 
конкретните негативни резултати;
в) при отсъствие на проверки критерият се 
оценява с 0 точки, тъй като обективно не са 
налице констатации за резултати;
6. поощрения и наказания през периода, за 
който се извършва атестирането – от 0 до 5 
точки, като:
а) при поощрения – към общия сбор от 
оценките на критериите по т. 1 – 4 на тази 
разпоредба се прибавя съответният брой точки 
от предвидения диапазон, определен според 
вида и относителното значение на официално 
признатата положителна проява на атестирания;
б) при наказания  –  от общия сбор от 
оценките на критериите по т. 1 – 4 на тази 
разпоредба се изважда съответният брой точки 
от предвидения диапазон, определен според 
вида и относителното значение на официално 
признатата негативна проява на атестирания;
7. спазване правилата за професионална 
етика на съдиите, прокурорите и следователи­
те – от 0 до 10 точки. 
Информация от комисиите за професионална 
етика към съответните органи на съдебната 
власт
Чл. 84. При оценяването на общия критерий 
„спазване правилата за професионална етика 
на съдиите, прокурорите и следователите“ се 
взема предвид постъпилата информация от 
комисиите за професионална етика към съот­
ветните органи на съдебната власт.
Оценяване на натовареността с брой точки
Чл. 85. (1) При оценяването на общите кри­
терии за атестиране се отчита действителната 
натовареност на съответния съдебен район и 
орган на съдебната власт, както и индивиду­
алната натовареност на атестирания съдия, 
прокурор или следовател.
(2) Натовареността на съответния орган на 
съдебната власт се съпоставя с натовареността 
на органите на съдебната власт от същия вид 
и степен, а индивидуалната натовареност на 
атестирания се сравнява с натовареността на 
другите съдии, прокурори или следователи от 
същия орган на съдебната власт.
(3) Отчитането на натовареността гарантира 
справедливост на оценяването с оглед обема 
на реално положения от атестираните труд.
(4) Натовареността по ал. 1 се оценява по 
точковата система с брой точки в диапазон от 
0 до 5, както следва:
1. при действителна средна натовареност на 
съответния орган на съдебната власт и/или на 
равномерна индивидуалната натовареност на 
атестирания в органа на съдебна власт, където 
работи, за цифрова оценка се приема средна­
та величина на броя точки от предвидения 
диапазон;
2. при действителна натовареност на съот­
ветния орган на съдебната власт над средната 
и/или на индивидуална натовареност на атести­
рания над средната за органа на съдебна власт, 
където работи, броят на точките се увеличава 
последователно до предвидения максимум в 
зависимост от конкретните параметри на на­
товареността;
3. при действителна натовареност на съот­
ветния орган на съдебната власт под средната 
и/или на индивидуална натовареност на атести­
рания под средната за органа на съдебна власт, 
където работи, броят на точките се намалява